সুনীতাকে ‘ভারতরত্ন’ দেওয়ার দাবি তুললেন মমতা বন্দ্যোপাধ্যায়

ওয়েব ডেস্ক: মহাকাশের বন্দিদশা কাটিয়ে পৃথিবীতে ফিরেছেন ভারতীয় বংশোদ্ভূত মহাকাশচারী সুনীতা উইলিয়ামস (Sunita Williams)। তাঁকে ইতিমধ্যে অভিনন্দন জানিয়ে কুর্নিশ করেছেন প্রধানমন্ত্রী থেকে রাজ্যের মুখ্যমন্ত্রী সকলেই। আর এবার সুনীতার অসাধারণ অধ্যবসায় ও সাহসিকতার জন্য তাঁকে ভারতরত্ন (Bharat Ratna) দেওয়ার দাবি জানালেন মুখ্যমন্ত্রী মমতা বন্দ্যোপাধ্যায় (Mamata Banerjee)। বুধবার বিধানসভায় এই প্রসঙ্গে তিনি বলেন, “সুনীতারা যে ভয়াবহ পরিস্থিতির মধ্যে ছিলেন, আমরা খোঁজখবর রাখতাম। তাঁরা যে কষ্ট সহ্য করেছেন, তা অতুলনীয়।”

এর আগে সুনীতার ঐতিহাসিক প্রত্যাবর্তনের পর মুখ্যমন্ত্রী মমতা বন্দ্যোপাধ্যায় নিজের এক্স হ্যান্ডেলে একটি পোস্ট করে তাঁকে অভিনন্দন বার্তা জানান। পরে বিধানসভায় তিনি বলেন, “সুনীতা ভারতের মেয়ে। তাঁর এই কৃতিত্ব আমাদের গর্বিত করেছে। কেন্দ্রীয় সরকারের কাছে আমার আবেদন, তাঁকে যেন ভারতরত্ন সম্মানে ভূষিত করা হয়।”

আরও পড়ুন: গ্রামের বাড়িতে আসবেন সুনীতা! চলছে প্রস্তুতি, কী কী আয়োজন?

এছাড়াও, মহাকাশ বিজ্ঞানের প্রতি নিজের আগ্রহ প্রকাশ করে মুখ্যমন্ত্রী জানান, তিনি নিজেও মহাকাশ বিজ্ঞান (Space Science) পড়াশোনা করছেন। মহাকাশে দুর্ঘটনার প্রসঙ্গ তুলে তিনি কল্পনা চাওলার কথা স্মরণ করেন এবং বলেন, “কল্পনা চাওলাও গিয়েছিলেন, কিন্তু ফিরতে পারেননি। সুনীতারাও বহু প্রতিকূলতার মধ্য দিয়ে গিয়েছেন, কিন্তু সৌভাগ্যবশত নিরাপদে ফিরেছেন।”

প্রসঙ্গত, গত বছর ৫ জুন আন্তর্জাতিক মহাকাশ স্টেশনের উদ্দেশে রওনা দিয়েছিলেন সুনীতা উইলিয়ামস এবং তাঁর সহযাত্রীরা। পরিকল্পনা ছিল মাত্র আট দিন মহাকাশে কাটিয়ে ফিরে আসার। কিন্তু প্রযুক্তিগত সমস্যার কারণে তাঁদের ন’মাসেরও বেশি সময় মহাকাশেই কাটাতে হয়। অবশেষে দীর্ঘ প্রতীক্ষার পর বুধবার ভারতীয় সময় ভোর ৩টে ২৭ মিনিট নাগাদ সফলভাবে পৃথিবীতে ফিরে আসেন তাঁরা।

Splashdown of Dragon confirmed – welcome back to Earth, Nick, Suni, Butch, and Aleks! pic.twitter.com/M4RZ6UYsQ2

— SpaceX (@SpaceX) March 18, 2025

দেখুন আরও খবর: